**Contract de lucrări**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

***1. Părţile contractante***

În temeiul Legii 98/2016 privind achizițiile publice, s-a încheiat prezentul contract de lucrări,

**Între**

**COMUNA HOLOD** cu sediul in comuna Holod, loc. Holod, nr 228, Judetul Bihor, cod postal 417280, telefon/fax 0259 311 766, Cod fiscal 5398374, titulara a contului IBAN nr. ……………………………………………………. deschis la Trezoreria ………………, reprezentata prin **SASARAN SANDU-FELICIAN** în functia de Primar, in calitate de Beneficiar pe de o parte,

**si**

……... ................ ........................... ……………. ***denumirea operatorului economic*** adresă .................................................................. telefon/fax .............................................. număr de înmatriculare .................................................. cod fiscal ................................... cont (trezorerie, bancă) ..........................................................................reprezentată prin ............................................................................................... (denumirea conducătorului), funcţia............................................... în calitate de **executant**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** –prezentul contract şi toate anexele sale;
      2. ***achizitor şi executant*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
      4. ***amplasamentul lucrării*** *-* locul unde executantul execută lucrarea;
      5. ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. ***zi***- zi calendaristică; ***an*** - 365 zile.

*(se adaugă orice ce alţi termeni pe care părţile înţeleg să îi definească pentru contract)*

***3. Interpretare***

3.1În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4.* *Obiectul şi preţul contractului***

4.1- Executantul se obligă să execute lucrările in cadrul proiectului ***“Executie lucrari pentru obiectivul de investitie „Reabilitarea moderată a clădirii serviciului voluntar pentru situații de urgenta, comuna Holod, județul Bihor”****,*în perioada/perioadele convenite şi în conformitate cu obligaţiile asumate prin prezentul contract.

4.2. - Achizitorul se obligă să plătească executantului preţul convenit pentru îndeplinirea contractului de lucrări ***“Executie lucrari pentru obiectivul de investitie „Reabilitarea moderată a clădirii serviciului voluntar pentru situații de urgenta, comuna Holod, județul Bihor”*.**4.3. - Preţul convenit pentru îndeplinirea contractului, respectiv preţul lucrărilor executate, plătibil executantului de către achizitor conform graficului de plăţi, este de .............................. lei, fără TVA, la care se adauga TVA in cuantum de …………….. lei, rezultand un total de …………… lei.

Sursa de finantare: PNRR, Componenta 10 - Fondul Local, Investitia I.3 - Reabilitarea moderata a cladirilor publice pentru a imbunatati serviciile publice prestate la nivelul unitatilor administrativ-teritoriale, apel PNRR/2022/C10/I3, runda 2

**5. *Durata contractului***

5.1 – Durata prezentului contract este de 42 luni, constand in termen de executie lucrari 6 luni si perioada de garantie a lucrarilor 36 luni, adică de la data semnarii contractului până la indeplinirea tuturor obligatiilor contractuale.

.

**6. *Documentele contractului***

*6*.1 - Documentele contractului sunt *( cel puţin)*:

*a) caietul de sarcini, inclusiv clarificările şi sau măsurile de remediere aduse până la depunerea ofertelor ce privesc aspectele tehnice şi financiare;*

*b) propunerea tehnică şi propunerea financiară, inclusiv clarificările din perioada de evaluare;*

*c) graficul de îndeplinire a contractului;*

*d) garanţia de bună execuţie, dacă este cazul;*

*e) angajamentul ferm de susţinere din partea unui terţ, dacă este cazul;*

*f) contractele încheiate cu subcontractanţii, dacă este cazul;*

*(se enumeră, după caz, toate documentele pe care părţile înţeleg să le considere ca fiind parte intergrantă a contractului)*

***7. Executarea contractului***

7.1 - Executarea contractului începe după predarea amplasamentului si emiterea in scris a ordinului de incepere al lucrarilor, ordin care va fi emis in maxim 20 de zile de la data constituirii garantiei de buna executie, dacă timpul este favorabil execuției lucrărilor.

7.2 – Termenul de executie a lucrarilor este de 6 Luni, conform ofertei tehnice anexa la prezentul contract. Executantul are obligaţia de a începe lucrările în timpul cel mai scurt posibil, respectiv în termen de maximum 10 zile de la emiterea ordinului de începere a lucrărilor de către achizitor.

***8. Protecţia patrimoniului cultural naţional***

8.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

8.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adăuga la preţul contractului.

8.3 - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 8.1, de a înştiinţa în acest sens organele de poliţie şi comisia monumentelor istorice.

***9. Obligaţiile principale ale executantului***

9.1 - Executantul se obligă să execute, să finalizeze şi să întreţină lucrarile in cadrul proiectului ***“Executie lucrari pentru obiectivul de investitie „Reabilitarea moderată a clădirii serviciului voluntar pentru situații de urgenta, comuna Holod, județul Bihor”****,* în conformitate cu obligaţiile asumate prin prezentul contract.

9.2 - (1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract, inclusiv de a proiecta, în limitele prevăzute de prezentul contract.

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.3 - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

(2) Un exemplar din documentaţia predată de către achizitor executantului va fi ţinut de acesta în vederea consultării de către Inspecţia de Stat în Construcţii, Lucrări Publice, Urbanism şi Amenajarea Teritoriului, precum şi de către persoane autorizate de achizitor, la cererea acestora.

(3) Executantul nu va fi răspunzător pentru proiectul şi caietele de sarcini care nu au fost întocmite de el. Dacă totuşi contractul prevede explicit ca o parte a lucrărilor permanente să fie proiectată de către executant, acesta va fi pe deplin responsabil pentru acea parte a lucrărilor.

(4) Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.

9.4 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin.(1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.

9.5 -(1).Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective. Executantul va asigura relevee sau planuri de situatie post executie “AS BUILT “. In functie de elementele masurate se vor realiza: Relevee post executie planimetrice si relevee post executie altimetrice, acestea vor fi predate achizitorului pe CD in format dwg sau dxf.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, executantul are obligaţia de a proteja şi păstra cu grijă toate reperele, bornele sau alte obiecte folosite la trasarea lucrărilor.

9.6 - Pe parcursul execuţiei lucrărilor şi remedierii viciilor ascunse, executantul are obligaţia:

de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

9.7 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării.

9.8 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor; sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

9.9 - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

(2) În cazul în care natura lucrărilor impune utilizarea de către executant a transportului pe apă, atunci prevederile de la alin.(1) vor fi interpretate în maniera în care prin „drum” se înţelege inclusiv ecluză, doc, dig sau orice altă structură aferentă căii navigabile şi prin „vehicul” se înţelege orice ambarcaţiune, iar prevederile respective se vor aplica în consecinţă.

(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(4) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

9.10 - (1) Pe parcursul execuţiei lucrării, executantul are obligaţia:

de a evita, pe cât posibil, acumularea de obstacole inutile pe şantier;

de a depozita sau retrage orice utilaje, echipamente, instalatii, surplus de materiale;

de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

9.11 - Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de 10 ani de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării.

9.12 - Executantul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

9.13. - Executantul are obligația de a respecta măsurile prevăzute în PNRR pentru implementarea principiului „Do No Significant Harm” (DNSH). Antreprenorul va prezenta în termen de 30 de zile de la semnarea contractului, procedurile prin care va asigura principiului „Do No Significant Harm” (DNSH) în conformitate cu Regulamentul (UE) 2020/852 și cu orientările OCDE privind întreprinderile multinaționale și cu Principiile directoare ale ONU privind afacerile și drepturile omului, inclusiv cu principiile și drepturile stabilite în cele opt convenții fundamentale identificate în Declarația Organizației Internaționale a Muncii cu privire la principiile și drepturile fundamentale la locul de muncă și cu cele stabilite în Carta internațională a drepturilor omului.

***10. Obligaţiile achizitorului***

10.1 – Achizitorul se obligă să plătească executantului preţul convenit pentru execuţia, finalizarea şi întreţinerea in cadrul proiectului **“*Executie lucrari pentru obiectivul de investitie „Reabilitarea moderată a clădirii serviciului voluntar pentru situații de urgenta, comuna Holod, județul Bihor”***10.2 -La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

10.3 - (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

amplasamentul lucrării, liber de orice sarcină;

căile de acces rutier şi racordurile de cale ferată;

(2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.

10.4 - Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, într-un exemplar, la termenele stabilite prin graficul de execuţie a lucrării.

10.5 - Achizitorul este responsabil pentru trasarea axelor principale, bornelor de referinţă, căilor de circulaţie şi a limitelor terenului pus la dispoziţia executantului, precum şi pentru materializarea cotelor de nivel în imediata apropiere a terenului.

10.6 - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

10.7 - Achizitorul este pe deplin responsabil de exactitatea documentelor şi a oricăror alte informaţii furnizate executantului , precum şi pentru dispoziţiile şi livrările sale.

***11.* *Sancţiuni pentru neîndeplinirea culpabilă a obligaţiilor***

11.1-În cazul în care, din vina sa exclusivă, executantul nu îşi îndeplineşte obligaţiile asumate prin contract într-o perioadă de 30 de zile, atunci achizitorul este îndreptăţit de a deduce din preţul contractului, ca penalitati, o suma echivalenta cu 0,1 % din valoarea obligatiei neexecutate pentru fiecare zi de întârziere, până la executarea obligaţiilor. Penalitatile se vor aplica la valoarea obligatiei neexecutate, in functie de etapele intermediare de lucru, conform graficului de executie aprobat de achizitor dupa semnarea contractului.

11.2 **-** În cazul în care achizitorul nu onorează facturile în termen de 30 de zile de la inregistrarea si aceeptarii acestora la plata, atunci acesta are obligaţia de a plăti, ca penalitati, o suma echivalenta cu 0,1 % din din valoarea solicitata la plata pentru fiecare zi de întârziere, până la executarea obligaţiilor.

11.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.

11.4 - Achizitorul îşi rezervă dreptul de a denunţa unilateral contractul, printr-o notificare scrisă adresată executantului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***12. Garanţia de bună execuţie a contractului***

12.1 - Executantul se obligă să constituie garanţia de bună execuţie a contractului în cuantum de 10% din valoarea contractului LEI fără TVA, pentru perioada de 42 luni şi, oricum înainte de începerea execuţiei contractului.

Garanția se va constitui în conformitate cu art. 154, alin. (3) - (5) din Legea nr. 98/2016 privind achizitiile publice cu modificările și completările ulterioare. Aceasta poate fi constituită și prin rețineri succesive din sumele datorate pentru facturi parțiale. In acest caz, contractantul are obligația de a deschide la unit. Trezoreriei Statului din cadrul organului fiscal competent un cont de disponibil distinct la dispoziția autorității contractante. Suma inițială care se depune de către contractant nu trebuie sa fie mai mica de 0,5% din valoarea contractului.

12.2 - Achizitorul se obligă să elibereze garanţia pentru participare şi să emită ordinul de începere a contractului numai după ce executantul a făcut dovada constituirii garanţiei de bună execuţie**.**

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

12.4 – Achizitorul se obliga sa restituie garantia de buna executie in cuantum de 70% din valoarea garantiei in termen 14 zile de la incheierea procesului verbal de receptie la terminarea lucrarilor, daca nu a ridicat pana la aceasta data pretentii asupra ei, iar riscul pentru vicii ascunse este minim.

12.5 – Achizitorul se obliga sa restituie restul de 30% din valoarea garantiei la expirarea perioadei de garantie acordata lucrarilor, pe baza procesului verbal de receptie finala.

12.6 - Garanţia lucrărilor este distinctă de garanţia de bună execuţie a contractului.

***13.******Începerea şi execuţia lucrărilor***

13.1 - (1) Executantul are obligatia de a incepe lucrarile în maxim 10 zile de la primirea ordinului in acest sens din partea achizitorului.

(2) Executantul trebuie să notifice achizitorului şi Inspecţiei de Stat în Construcţii, Lucrări Publice, Urbanism şi Amenajarea Teritoriului data începerii efective a lucrărilor.

13.2 -(1) Lucrările trebuie să se deruleze conform graficului general de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.

(2) Executantul va prezenta, la cererea achizitorului, după semnarea contractului, graficul de execuţie de detaliu, alcătuit în ordinea tehnologică de execuţie. În cazul în care, după opinia achizitorului, pe parcurs, desfăşurarea lucrărilor nu concordă cu graficul general de execuţie a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.

(3) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 9.2 alin.(2), achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

13.3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

13.4 - (1) Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor, precum şi condiţiile de trecere a recepţiei provizorii şi a recepţiei finale (calitative) sunt descrise în anexa/anexele la contract.

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului, precum si alte probe, testari si verificari care se impun a fi necesare pentru realizarea lucrarilor .

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

13.5- Executantul se va asigura că lucrările vor fi executate în conformitate cu specificațiile tehnice specificate în proiectul tehnic, că utilajele, instalatiile de lucru, echipamentele sunt funcționale și nu prezintă deteriorări majore care să interfereze cu capacitatea de utilizarea a acestora, că materialele necesare se află în stoc, că personalul propriu și reprezentantii împuterniciți să verifice, să testeze sau să recepționeze lucrările sunt autorizate să execute astfel de verificări, teste și că acestea vor fi executate în termenele stabilite în graficul de lucrări și ca va încheia și va plăti polițe de asigurare ce vor acoperi riscurile specifice menționate anterior.

13.6 - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

***14. Întârzierea şi sistarea lucrărilor.Clauze de revizuire***

14.1 - În cazul în care:

volumul sau natura lucrărilor neprevăzute; sau

condiţiile climaterice excepţional de nefavorabile; sau

oricare alt motiv de întârziere care nu se datorează executantului şi nu a survenit prin încălcarea contractului de către acesta,

îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adăuga la preţul contractului.

14.2 - Fără a prejudicia dreptul executantului prevăzut în clauza 11.2, acesta are dreptul de a sista lucrările sau de a diminua ritmul execuţiei dacă achizitorul nu plăteşte în termen de 28 de zile de la expirarea termenului prevăzut la clauza 17.2; în acest caz va notifica, în scris acest fapt achizitorului.

Contractul de achiziţie public poate fi modificat, fără organizarea unei noi proceduri de atribuire, în situatiile prevazute la art. 221 din Legea 98/2016 cu actualizarile si modificarile ulterioare.

14.3 Clauze de revizuire:

(1) Pot fi supuse clauzei de revizuire:

a). diferențe cantitative/valorice puse în operă rezultate din remăsurători, datorate doar nepotrivirilor dintre estimarea iniţială şi realitatea execuţiei, fără a fi afectat proiectul tehnic sau specificaţiile tehnice (lucrări ce se regasesc în formularul F3 din PT/DALI);

(2) La finalul contractului de achiziţie publică suma depășirilor valorice mentionate în clauza de revizuire trebuie să se încadreze în plafonul aferent "cheltuielilor diverse şi neprevăzute", stabilit conform legislaţiei incidente. În situația măririi preţului contractului, autoritatea/entitatea contractantă va încheia, din motive de angajament legal, act adiţional cu contractantul.

* 1. -Prevederile prezentului articol se interpretează si după caz se completează cu prevederile art. 221 din Legea nr. 98/2016 privind achizitiile publice conform căruia contractele de achizitie publică pot fi modificate, fără organizarea unei noi proceduri de atribuire atunci când modificările, indiferent dacă sunt sau nu sunt evaluabile în bani în limitele prevazute de art. 221 din Legea nr. 98/2016 privind achizitiile publice, au fost prevăzute în documentele achizitiei initiale sub forma unor clauze de revizuire clare, precise si fără echivoc,.

14.5- În sensul aliniatului precedent si al prezentului contract sunt considerate clauze de revizuire cele referitoare la prelungirea duratei de finalizare a lucrărilor dacă se respectă în mod cumulativ următoarele conditii:

1. prelungirea nu se datorează actiunilor sau inactiunilor contractantului (cum ar fi dar fără a se limita la: neasigurarea personalului, mijloacelor tehnice sau materialelor necesare realizării contractului, ritmul lent de lucru, managementul defectuos etc.);
2. necesitatea prelungirii contractului de achizitie se datorează unor situatii care nu puteau fi prevăzute în mod rezonabil de contractant sau achizitor. Sunt considerate astfel de situati: cutremurele, inundatiile, alunecările de teren, incendiile, războaiele, revolutiile, reducerile bugetare care fac imposibilă finantarea proiectului de către achizitor, modificările tehnice care trebuie facute in cadrul proiectului tehnic pentru asigurarea funcționalității proiectului și care trebuie aprobate, suplimentarea obiectului contractului cu activitati/lucrări care nu au fost prevazute inițial dar care sunt necesare pentru realizarea lucrărilor și finalizarea acestora (activitațile nu trebuie sa ducă la modificarea obiectului contractului), modificarile legislative intervenite care au impact asupra lucrărilor ce trebuie executate.
   1. În toate cazurile prevăzute la aliniatul precedent, prelungirea contractului se va face, prin act aditional, cu perioada de timp strict necesară pentru înlăturarea efectelor situatiilor care au generat decalarea termenului de finalizare a lucrărilor.
   2. -În situatia în care contractantul nu finalizează în termen executia, iar acest lucru nu se poate încadra în unul din cazurile mentionate anterior cu privire la prelungirea duratei contractului, se vor aplica prevederile referitoare la penalitătile de întârziere din prezentul contract.
   3. -Schimbarea personalului (dacă prin documentatia de atribuire s-au solicitat anumiti specialisti) va fi considerată ca încadrându-se în limitele clauzelor de revizuire doar în conditiile în care noul expert îndeplineste cerintele stabilite de autoritatea contractantă pentru persoana pe care o înlocuieste, iar acest aspect nu reprezintă o modificare substanţială a contractului, aşa cum este aceasta definită in legislatia privind achizitiile publice.
   4. În vederea demonstrării faptul că specialistul propus respectă cerintele stabilite de achizitor pentru persoana pe care o înlocuieste, contractantul va depune documente justificative care vor deveni anexă la actul aditional încheiat în acest sens.
   5. -Înlocuirea/introducerea subcontractantilor din/în contract va fi considerată ca încadrându-se în clauzele de revizuire dacă se respectă conditiile stabilite în mod cumulativ la sectiunea „Subcontractanti si terti sustinători” din prezentul contract, iar acest aspect nu reprezintă o modificare substanţială a contractului, aşa cum este aceasta definită in legislatia privind achizitiile publice.
   6. -În cazul în care contractantul solicită aplicarea prevederilor referitoare la clauzele de revizuire din prezentul contract el va trebui să adreseze achizitorului o cerere motivată în acces sens si să astepte acordul scris al acestuia.
   7. -După primirea cererii, achizitorul se va pronunta asupra acesteia sau, după caz, se va adresa organelor abilitate pentru a obtine un punct de vedere în acest sens.
   8. -Răspunsul motivat al achizitorului va fi comunicat în scris contractantului. În cazul în care contractantul nu asteaptă răspunsul achizitorul sau în ciuda răspunsului negativ, procedează la implementarea măsurilor propuse acesta va suporta toate pagubele produse achizitorului.
   9. -Clauzele de revizuire se aplică și în ce priveste modificarea/diminuarea/suplimentarea lucrărilor/activităților/subactivităților rezultate din modificarea/actualizarea proiectului tehnic de executie si adaptarea la situatia practica din teren, constatata in procesul de executie efectiva a lucrarilor, care nu au fost prevazute initial în contract, dar care sunt stric necesare pentru îndeplinirea obiectului general al contractului. Modificarea/diminuarea/suplimentarea lucrărilor/activităților/subactivităților, rezultat al modificarii/actualizarii proiectului tehnic de executie si adaptarea la situatia practica din teren, nu trebuie sa duca la modificarea obiectului general al contractului, lucrările/activitățile/subactivitățile modifiate/diminuate/suplimentate trebuie să fie pentru realizarea obiectului general al contractului, respectiv să fie necesare pentru finalizarea și funcționalitatea proiectului .
   10. -Modificarea/diminuarea/suplimentarealucrărilor/activităților/subactivităților rezultate din modificarea/actualizarea proiectului tehnic de executie si adaptarea la situatia practica din teren, constatata in procesul de executie efectiva a lucrarilor, va fi considerată ca încadrându-se în limitele clauzelor de revizuire doar în conditiile în care modificarea/actualizarea proiectului tehnic de executie nu reprezintă o modificare substanţială a contractului, aşa cum este aceasta definită in legislatia privind achizitiile publice.
   11. -În cazul în care contractantul solicită aplicarea prevederilor referitoare la clauzele de revizuire din prezentul contract în ce privește introducerea/modificare/diminuarea unor lucrări/activități/subactivități el va trebui să adreseze achizitorului o cerere motivată și fundamentată în acces sens si să astepte acordul scris al acestuia,
   12. -În sensul aliniatului 14.4 din prezentul contract sunt considerate clauze de revizuire suplimentările/diminuările de cantităti de lucrări/activități/subactivități dacă se respectă în mod cumulativ următoarele conditii:
   13. sunt datorate diferentelor dintre estimarea lucrărilor prevăzute în documentatia de atribuire si necesitatea acestora pe parcursul derularii contractului.
   14. suplimentările/diminuările se referă la lucrări cuprinse în documentatia initială pusă la dispozitia operatorilor economici interesati de participarea la procedura în baza căreia s-a încheiat prezentul contract sau/si lucrări care nu au fost cuprinse în documentatia initială dar care sunt necesare pentru finalizarea contractului și a punerii proiectului în funcțiune și care nu duc la modificarea obiectului contracului.
   15. în oferta depusă de contractant se găsesc preturi unitare pentru lucrările/materiale/manoperă/activitățile care fac obiectul suplimentării/diminuării sau care pot fi asimilate (preturi care se vor utiliza pentru efectuarea acestor operatiuni nefiind permisă modificarea lor) sau/si utilizarea unor prețuri rezonabile de pe piață în situația în care nu există în ofertă prețuri pentru lucrările/materiale/manoperă/activitățile care trebuie realizate.
   16. din punct de vedere valoric valoarea modificării/modificarilor nu poate fi mai mare de 15% din preţul total al contractului fara TVA.
   17. -Diferentele dintre cantitatile estimate initial (in contract) si cele real executate, precum si diferentele de cantitati datorate altor modificari, cum ar fi modificari de proiect tehnic ce au ca impact o suplimentare a pretului final/total al contractului, aceasta suplimentare de valoare trebuie sa se incadreze in plafonul de "cheltuieli diverse şi neprevazute", aşa cum sunt acestea stabilite prin cap. I sectiunea a 5-a din anexa nr. 6 la HG nr. 907/2016 privind etapele de elaborare şi continutul-cadru al documentatiilor tehnico-economice aferente obiectivelor/proiectelor de investiţii finantate din fonduri publice si aprobat in Devizul general al proiectului.
   18. -Fiecare modificare de preţ va fi calculată pe baza unor preţuri similare din contract, cu adaptările de rigoare. Dacă nu există preţuri similare pentru calcularea modificării, acesta se va calcula potrivit costului rezonabil de execuţie a lucrării, luând în considerare orice aspect relevant care reflectă consumurile de materiale, manoperă, utilaj şi/sau transport necesare după caz, la care se adaugă cotele legale, cota de indirecte si cota de profit (se vor utiliza recapitulațiile din devizele oferta). Caracterul rezonabil al prețutilor utilizate va fi evaluat în raport cu bunele practici general acceptate în sectorul respectiv de activitate, astfel încât să reflecte faptul că achiziţia lucrărilor suplimentare, ce fac obiectul modificării, s-a făcut în condiţii de eficienţă economică şi socială, obţinându-se nivelul de calitate necesar, la un preţ ce nu depăşeşte pe cel mediu existent pe piaţa de profil în cauză.
   19. -Implementarea modificărilor valorice pe parcursul execuţiei contractului se formalizează prin înscrisuri, cum ar fi, fără a se limita la dispoziţii de şantier, note de renunţare, note de comandă suplimentară, ce documentează toate aspectele respectivei modificări, inclusiv preţuri unitare, cantităţi, precum şi argumentele cu privire la necesitatea şi oportunitatea realizării acestora.
   20. -Formula de calcul care se va utiliza pentru determinarea valorii modificarii/modificarilor rezultata în urma suplimentările/diminuările de cantităti de lucrări/activități/subactivități este:

V.T.M = VLSR + VLS

unde

* V.T.M reprezintă valoarea totală a modificarii/modificarilor care se adaugă sau se scade în urma cresterii sau micsorării cantitătilor necesare realizării contractului;
* VLSR reprezintă valoarea lucrărior suplimentare ce se suporta din valoarea lucrărilor la care se renunță – note de renunțare;
* VLS reprezintă valoarea lucrărior suplimentare care nu sunt suportate din valoarea lucrărilor la care se renunță – note de renunțare și care duc la depășirea valorii inițale a contractului;
  1. -Prețul final al contractului ca urmare a aplicării clauzelor de revizuire în ce priveste suplimentările/diminuările de cantităti de lucrări/activități/subactivități va fi determinat după următoarea formulă:

V.F.C = VIC - VLR + VLSR + VLS

unde

* V.F.C reprezintă valoarea finală a contractului ca urmare a aplicării clauzelor de revizuire prevazute în contract;
* VIC reprezintă valoarea inițială a contractului semnat în urma finalizării procedurii de atribuire;
* VLR reprezintă valoarea lucrărior la care se renunță ca urmare micsorării și/sau renunțării la cantități de lucrări care au fost prevazute în contract ;
* VLSR reprezintă valoarea lucrărior suplimentare ce se suporta din valoarea lucrărilor la care se renunță;
* VLS reprezintă valoarea lucrărior suplimentare prin care se depășește valoarea inițală a contractului si suportate din valoarea aferentă cheltuielior diverse si neprevazute din Devizul general;
  1. -Aspectele menționate la art. 14.17 – 14.21 reprezintă modificari nesubstanțiale, respectiv reprezinta o adaptare a contractului în cauză la context practic/prag valoric.
  2. -Orice modificare financiara in condițiile menționate la art. 14.17-14.21 - adaptare la context practic/prag valoric, conduce la o mărire a preţului final/total al contractului se va încheia, din motive de angajament legal, un act adiţional cu contractantul, iar acestă modificare a contractului nu reprezinta o modificare substantiala a contractului in cursul perioadei sale de valabilitate și nu este necesară organizarea unei alte proceduri de atribuire.
  3. -Clauzele de revizuire se aplică atunci când contractantul cu care autoritatea contractantă a încheiat iniţial contractul de achiziţie publică este înlocuit de un nou contractant, dar numai în situația în care sunt îndeplinite următoarele condiții cumulative:

a) drepturile şi obligaţiile contractantului rezultate din contract sunt preluate, de către un alt operator economic, ca urmare a unei succesiuni universale sau cu titlu universal în cadrul unui proces de reorganizare a contractantului inițial, inclusiv prin fuziune sau divizare a acestuia;

b) operatorul economic care preia drepturile şi obligaţiile contractantului inițial trebuie îndeplinească toate cerintele solicitate prin documentația de atribuire;

c) prețul contractului stabilit cu contractantul initial ca urmare a derulării procedurii de atribuire va ramăne nemodificat.

* 1. -În cazul în care contractantul solicită aplicarea prevederilor referitoare la clauzele de revizuire din prezentul contract în ce privește înlocuirea cu un nou contractant, el va trebui să adreseze achizitorului o cerere motivată și fundamentată în acces sens si să astepte acordul scris al acestuia, Inlocuirea Contractantului initial in conditiile descrise mai sus, nu reprezinta o modificare substantiala a contractului in cursul perioadei sale de valabilitate si se va efectua prin semnarea unui act aditional la contract si fara organizarea unei alte proceduri de atribuire.
  2. -Orice modificare a contractului în cursul perioadei sale de valabilitate altfel decât în cazurile şi condiţiile prevăzute la art. 221 din Legea 98/2016 se realizează prin organizarea unei noi proceduri de atribuire.
  3. - În aplicarea art. 14.27 achizitorul are dreptul de a denunţa unilateral prezentul contract printr-o notificare transmisă contratantului în acest sens.

***15. Finalizarea lucrărilor***

15.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

15.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

15.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

15.4 - Recepţia se poate face şi pentru părţi ale lucrării, distincte din punct de vedere fizic şi funcţional.

***16. Perioada de garanţie acordată lucrărilor***

16.1 - Perioada de garanţie este de 36 luni și decurge de la data recepţiei la terminarea lucrărilor şi până la recepţia finală.

16.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei părţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

16.3 - În cazul în care executantul nu executălucrările prevazute la clauza 15.2 alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

***17. Modalităţi de plată***

17.1 - Achizitorul are obligaţia de a efectua plata către executant în termen de 30 zile de la emiterea facturii de către acesta si totodata de la acceptarea la plata a situatiilor de lucrari aferente facturii. Costul lucrărilor va fi calculat pe baza preturilor unitare fixate în contract (respectiv propunerea financiară/tehnică a ofertantului declarat câştigător al procedurii care este anexă la contract). De asemenea, dacă este cazul, la stabilirea valorii finale a lucrărilor se vor avea în vedere dispoziţiile din prezentul contract cu privire la clauzele de revizuire si modificare a contractului.

17.2 - Dacă achizitorul nu onorează facturile în termen de 30 zile de la emiterea acestora, atunci executantul are dreptul de a sista executarea lucrărilor sau de a diminua ritmul execuţiei. Imediat ce achizitorul îşi onorează restanţa, executantul va relua executarea lucrărilor în cel mai scurt timp posibil.

17.3 - (1) Plăţile parţiale trebuie să fie făcute, la cererea executantului (antreprenorului), la valoarea lucrărilor executate conform contractului, în termen de 30 de zile de la data emiterii facturii de catre executant cu conditia avizarii de catre dirigintele de santier a situatiilor de lucrari anexate acesteia. Lucrările executate trebuie să fie dovedite ca atare printr-o situaţie de lucrări provizorii, întocmită astfel încât să asigure o rapidă şi sigură verificare a lor. Din situaţiile de lucrări provizorii achizitorul va putea face scăzăminte pentru servicii făcute executantului şi convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.

(2) Situaţiile de plată provizorii se confirmă în termen de 5 zile.

(3) Plăţile parţiale se efectuează, de regulă, la intervale lunare, dar nu influenţează responsabilitatea şi garanţia de bună execuţie a executantului; ele nu se consideră, de către achizitor, ca recepţie a lucrărilor executate.

17.4 - Plata facturii finale se va face imediat după verificarea şi acceptarea situaţiei de plată definitive de către achizitor in conditiile stabilite la art. 17.1. Dacă verificarea se prelungeşte din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită imediat.

17.5 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie finala, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului pentru lucrările executate nu va fi condiţionată de eliberarea certificatului de recepţie finală.

17.6- In cazul in care pe parcursul executiei lucrarilor sunt identificate cantitati de lucrari suplimentare, atunci in baza dispozitiei de santier emisa de proiectant si aprobata de achizitor se pot deconta lucrari suplimentare, fara initierea unei proceduri de atribuire, daca sunt indeplinite conditiile art. 221 alin. (1) lit. f) din Legea 98/2016.

***18. Ajustarea preţului contractului[[1]](#footnote-0)***

18.1 -Pretul contractului ramane ferm pe toata durata contractului, cu exceptia cazului cand ajustarea se va face avand la baza modificarile legislative, modificarile normelor tehnice sau pentru care au fost emise de catre autoritatile locale acte administrative care au ca obiect instituirea, modificarea sau renuntarea la anumite taxe/impozite locale, al caror efect se reflecta in cresterea/diminuarea costurilor pe baza carora s-a fundamentat pretul contractului, in conformitate cu prevederile art. 221 din Legea 98/2016 si art. 164 din HG. nr. 395/2016. Ajustarea pretului contractului pe parcursul derularii contractului aflat in perioada sa de valabilitate, se va efectua fara ca aceasta sa reprezinte o modificare substantiala a acestuia prin incheierea unui act aditional la contract. Ajustarea pretului contractului va opera oricand pe parcursul derularii contractului ca urmare a modificarilor legislative.

***19. Asigurări***

19.1 - (1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.

(2) Asigurarea se va încheia cu o societate de asigurare. Contravaloarea primelor de asigurare va fi suportată de către executant din capitolul „Cheltuieli indirecte”.

(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

(4) Executantul are obligaţia de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).

19.2 - Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

***20. Subcontractanţi***

20.1 - Executantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

20.2 - (1) Executantul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

20.3 - (1) Executantul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de executant de modul în care îşi îndeplineşte partea sa din contract.

(3)Executantulare dreptul de a pretinde daune-interese subcontractanţilor, dacă aceştia nu îşi îndeplinesc partea lor din contract.

20.4 - Executantul poate schimba oricare subcontractant numai dacă acesta nu şi-a îndeplinit partea sa din contract.Schimbarea subcontractantului nu va modifica preţul contractului şi se va face numai cu acordul achizitorului.

***21. Forţa majoră***

21.1 - Forţa majoră este constatată de o autoritate competentă.

21.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

21.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

21.6 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

***22. Soluţionarea litigiilor***

22.1 - Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2 - Dacă, după 15 zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti, competente de pe raza teritoriala a judetului Bihor .

***23. Limba care guvernează contractul***

23.1 - Limba care guvernează contractul este limba română.

***24. Comunicări***

24.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

24.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**25.Clauza privind prelucrarea datelor cu caracter confidential**

25.1.Partile se obliga sa se conformeze la principiile legate de prelucrarea datelor cu caracter personal cu respectarea prevederilor Regulamentului ( UE) 2016/679 al Parlamentului European si al Consiliului, dupa cum urmeaza: vor prelucra datele cu caracter personal in mod legal, echitabil si transparent fata de persoana vizata;vor colecta datele persoanale doar in scopurile determinate, ecplicite si legitime; se vor asigura ca datele personale sunt adecvate, relevante si limitate la ceea ce este necesar in raport cu scopurile in care sunt prelucrate. Avand in vedere cele expuse mai sus, partile inteleg sa isi exprime consimtamantul in mod liber si neechivoc, la prelucrarea datelor cu caracter personal, in vederea executarii contractului.

***26. Legea aplicabilă contractului***

26.1 - Contractul va fi interpretat conform legilor din România.

Părţile au înţeles să încheie azi .............. prezentul contract în două exemplare, câte unul pentru fiecare parte.

*(se precizează data semnării de către părţi)*

Achizitor, Executant

*(semnătură autorizată)*  *(semnătură autorizată)*

*LS*  *LS*

1. Clauza se utilzează numai în cazul în care preţul contractului poate fi actualizat, cu condiția ca documentația de atribuire să precizeze acest lucru, precum și să conțină formula de ajustare ce urmează a fi utilizată, indicii care vor fi utilizați și sursa informațiilor cu privire la evoluția acestora. [↑](#footnote-ref-0)